2001

2001. aasta (MMI) oli 21. sajandi esimene aasta.

Vasted teistes kalendrites
Juudi kalender: 5761, 5762
Hinduistlik kalender: 5102, 5103
Islami kalender: 1423, 1424
Iraani kalender: 1379, 1380
Sirvikalender: 10214

Teema-aastad
Eesti kultuurivaldkonna aasta peateemade loetelu

 Sündmused maailmas 

 Jaanuar 

 13. jaanuar – El Salvadori tabas 7,6-magnituudiline maavärin, milles hukkus 944 inimest.
 15. jaanuar – tegevust alustas veebientsüklopeedia Vikipeedia.
 16. jaanuar – üks presidendi ihukaitsjatest tulistas Kongo Demokraatliku Vabariigi presidenti Laurent-Désiré Kabilat, kes suri saadud vigastustesse paar päeva hiljem.
 23. jaanuar – viis inimest üritasid end Pekingis Tian'anmeni väljakul põlema panna. Hiljem väideti, et tegu oli Hiina Kommunistliku Partei püüdega lavastada süüdi Falun Gongi vaimne liikumine ja vallanda sellega nende tagakiusamine.
 26. jaanuar – Indias Gujarati osariigis toimunud maavärinas hukkus vähemalt 13 000 ja sai vigastada veel üle 167 000 inimese.

 Veebruar 
 9. veebruar – Oahu saare lähedal põrkasid kokku USA aatomiallveelaev USS Greeneville ja Jaapani õppe-kalapüügilaev Ehime Maru, mis uppus. Hukkus 9 inimest.
 13. veebruar – El Salvadori tabas kuu aja jooksul teine tugev maavärin, mis nõudis 315 inimelu.
 18. veebruar – Indoneesias Kalimantani saarel puhkesid dajakide ja madurade vahel etnilised kokkupõrked, mille tagajärjel hukkus üle 500 inimese.
 28. veebruar – Inglismaal North Yorkshire'i krahvkonnas sõitis kiirrong vastu rööbastel olnud sõidukit ja sõitis seejärel rööbastelt välja. Õnnetuses hukkus kümme ja sai vigastada 82 inimest.

 Märts 
 23. märts – Venemaa kosmoseagentuur Roskosmos kukutas orbitaaljaama Mir Vaiksesse ookeani.
 30. märts – Jim Shekhdar Suurbritanniast, kes aerutas esimese inimesena üksi üle Vaikse ookeani, jõudis Austraalia rannikule. Napilt enne randumist läks ta paat aga põhja ning mees pidi kaldale ujuma."Lone Briton rows Pacific". CNN.com. 30.3.2001. Vaadatud 23.12.2022

 Aprill 
 1. aprill – Holland legaliseeris esimesena riigina maailmas samasooliste abielu.
 11. aprill – Austraalia jalgpallikoondis võitis maailmameistrivõistluste valiksarjas Ameerika Samoad tulemusega 31:0, mis suurim võit koondistevahelises kohtumises.
 28. aprill – miljonär Dennis Tito sai esimeseks kosmoseturistiks.

 Mai 
 9. mai – Ghana pealinnas Accras võttis politsei staadionil jalgpallimängule järgnenud rahutuste mahasurumiseks kasutusele pisargaasi. See tõi kaasa rüseluse, mille tagajärjel hukkus 126 inimest.
 12. mai – 46. Eurovisiooni lauluvõistluse võitis Eesti, keda esindasid Tanel Padar, Dave Benton & 2XL lauluga "Everybody".

 Juuni 
 1. juuni – Nepali kroonprints Dipendra tulistas surnuks oma isa kuningas Birendra ja ema kuninganna Aishwarya, lisaks veel mitu kuningliku perekonna liiget. Birendra haavas ennast surmavalt ja suri kolm päeva hiljem.
 1. juuni – enesetaputerrorist lasi ennast Iisraelis Tel Avivis ööklubi ees õhku, tappes 21 inimest.
 5. juuni – USA-s Texase osariigis maabus troopiline torm Allison, mis põhjustas 8,5 miljardi USA dollari väärtuses kahju ja mille tagajärjel hukus 41 inimest. See sai kõige enam kahju tekitanud Atlandi ookeani troopilises tsükloniks, mis ei paisunud orkaaniks.
 13. juuni – Poolas asutati erakond Õigus ja Õiglus.
 15. juuni – Hiina, Venemaa, Kasahstani, Kõrgõzstani, Tadžikistani ja Usbekistani liidrid moodustasid Shanghai Koostööorganisatsiooni.

 Juuli 
 20. juuli – politsei tappis Itaalias Genoas G8 tippkohtumise ajal toimunud meeleavaldusel 23-aastase globaliseerumisvastase Carlo Giuliani. 
pisi|180px|Megawati Sukarnoputri
 23. juuli – Megawati Soekarnoputri sai Indoneesia esimeseks naispresidendiks.

 August 
 9. august – enesetaputerrorist ründas Jeruusalemmas pitsarestorani, tappes 15 ja haavates veel 130 inimest.
 25. august – Ameerika laulja Aaliyah ja mitu tema plaadifirma liiget hukkusid, kui nende lennuk mõni aeg pärast õhkutõusu Bahamas alla kukkus.

 September 
 9. september – Afganistanis tapeti Põhja-Alliansi juht Ahmad Shah Massoud.
pisi|left|200px|Maailma Kaubanduskeskuse kaksiktornid tules
 11. september – 11. septembri terrorirünnakud: Kolm terroristide kaaperdatud reisilennukit rammisid New Yorgi Maailma Kaubanduskeskuse kaksiktorne ja Pentagoni. Terroristid kaaperdasid ka neljanda lennuki, kuid see kukkus Pennsylvanias alla.
 18. september – Ameerika Ühendriikides saadeti mitmele meediaväljaandele mitu Siberi katku eoseid sisaldavat kirja.
 20. september – USA president George W. Bush kuulutas välja terrorismivastase sõja.

 Oktoober 
 7. oktoober – USA alustas Afganistanis vastuseks 11. septembril toimunud terrorirünnakutele sõjalist operatsiooni, algas Afganistani sõda.
 17. oktoober – Palestiina islamiäärmuslased tapsid araablastevastase Iisraeli turismiministri Rehavam Ze'evi.
 25. oktoober – avaldati Microsofti operatsioonisüsteem Windows XP.
 26. oktoober – USA president George W. Bush allkirjastas Patriot Acti, mis laiendas oluliselt õiguskaitseorganite volitusi terrorismivastases võitluses USA-s ja mujal.

 November 
 12. november – American Airlinesi lend 587: varsti pärast õhkutõusu kukkus New Yorgis Queensi linnaosas alla reisilennuk Airbus A300, hukkusid kõik pardal viibinud 260 inimest, lisaks viis inimest maapinnal.
 14. november – Afganistani sõda: Põhja-Allians ja USA väed vallutasid Talibani käest Kabuli.
 15. november – Microsoft avaldas mängukonsooli Xbox.
 27. november – NASA teatel avastati, et meie Päikesesüsteemist väljaspool asuvat eksoplaneeti HD 209458 b ümbritseb atmosfäär.

 Detsember 
 2. detsember – USA energiaettevõte Enron Corp esitas pankrotitaotluse.
 13. detsember – rühm relvastatud isikuid avasid tule India parlamendihoones, tappes üheksa inimest. Surma sai ka viis ründajat.
 22. detsember – Briti terrorist Richard Reid üritas õhkida American Airlinesi lennukit kinga peidetud pommiga.
 22. detsember – sündis esimene kloonitud lemmikloom, kass CC.

 Sündmused Eestis 
 5. jaanuar – Tallinnas toimus Paul Kerese 85. sünniaastapäeva puhul sümpoosion teemal "Paul Keres – sajandi sportlane"ESBL veebis (vaadatud 21.03.2015).
 2. veebruar – asutati Eesti NATO Ühing.
 4. märts – teede- ja sideminister Toivo Jürgensoni eestvedamisel suleti enamik AS Edelaraudtee liinidel toiminud reisirongiliiklusest.Tallinna — Tartu liinil jääb käima üks rong;  Õpetajate Leht, nr. 8, 23 veebruar 2001 (DIGAR)
 6. märts – valitsuse otsusel loodi Eesti Geenivaramu.
 11. märts – Tallinnas avati Coca-Cola Plaza.
 31. mai – Tartus avati Jaan Tõnissoni monument.
 1. aprill – suleti Kohtla kaevandus.
 27. juuli – asutati MTÜ Loodusajakiri.
 9. september – Pärnu maakonnas sai alguse Pärnu metanoolitragöödia: metanooli joomise tagajärjel suri 68 ja tervisekahjustusi sai 43 inimest.
 21. september – valimiskogu valis presidendivalimistel presidendiks Arnold Rüütli.
 1. oktoober – avati Aura Veekeskus.
 29. oktoober – tegevuse lõpetas Erastamisagentuur.
 23. november – ELK Lennuliinide lend 1007: Kärdla lennujaama lähistel kukkus alla Tallinnast Kärdlasse teel olnud reisilennuk. Õnnetuses hukkusid kaks reisijat. Lennuamet tuvastas õnnetuse põhjusena piloodi eksimuse.  

 Sündinud 

30. jaanuar – Merilin Mälk, eesti poplaulja
31. mai – Iga Świątek, poola tennisist
1. august – Jaagup Tuisk, eesti poplaulja
11. september – Gedly Tugi, eesti odaviskaja
19. september – Jaroslava Mahutšihh, Ukraina kõrgushüppaja
18. detsember – Billie Eilish, ameerika laulja

 Surnud 
Pikem nimekiri leheküljel Surnud 2001

 5. jaanuar – Gertrude Elizabeth Margaret Anscombe, inglise filosoof
 11. jaanuar – Laur Tiidemann, eesti skulptor
 16. jaanuar – Laurent-Désiré Kabila, Kongo DV poliitik
 22. jaanuar – Tuomas Anhava, soome kirjanik
 4. veebruar – Raimo Kangro, eesti helilooja
 4. veebruar – Iannis Xenakis, kreeka helilooja
 7. veebruar – Jüri Saarma, eesti psühhiaater
 12. veebruar – Gunnar Aarma, eesti muusikapedagoog ja teadmamees
 19. veebruar – Stanley Kramer, USA filmirežissöör
 9. veebruar – Herbert Simon, USA teadlane
 22. veebruar – Ann Audova, eesti kunstnik
 24. veebruar – Claude Elwood Shannon, USA matemaatik
 10. märts – Mati Nuude, eesti tõstja ja laulja
 10. märts – Endel Veliste, eesti fotograaf
 10. märts – Bernhard Viiding, eesti kirjanik
 12. märts – Robert Ludlum, USA kirjanik
 18. märts – Abajtõ Vaso, osseedi keeleteadlane
 18. märts – Viktor Masing, eesti bioloog
 26. märts – Valter Udam, eesti parteitegelane ja näitekirjanik
 6. aprill – Villem Gross, eesti kirjanik 
 8. aprill – Eugenia Gurin-Loov, Eesti majandusteadlane ja juudi aktivist
 19. aprill – Lionel Abel, USA näitekirjanik ja kriitik
 26. aprill – Maie Kivita, eesti koorijuht
 1. mai – Evald Tõnisson, eesti arheoloog
 7. mai – Joseph Greenberg, USA keeleteadlane
 11. mai – Douglas Adams, inglise kirjanik
 13. mai – R. K. Narayan, India kirjanik
 15. mai – Aleksei Tupolev, vene lennukikonstruktor
 21. mai – John Lee Hooker, USA bluusimuusik
 28. mai – Francisco Varela, Tšiili bioloog
1. juuni – Birendra Bir Bikram Shah Dev, Nepali kuningas
 3. juuni – Anthony Quinn, Mehhiko päritolu USA näitleja
 14. juuni – Mati Kuulberg, eesti helilooja
 18. juuni – Enn Kraam, eesti näitleja 
 27. juuni – Tove Jansson, soomerootsi kirjanik
 27. juuni – Jack Lemmon, USA filminäitleja
 1. juuli – Nikolai Bassov, vene füüsik
 5. juuli – Hannelore Kohl, Helmut Kohli abikaasa
 28. juuli – Ilmar Öpik, eesti energeetikateadlane
 29. juuli – Edward Gierek, Poola poliitik 
 6. august – Jorge Amado, Brasiilia kirjanik
 12. august – Rein Kull, eesti keeleteadlane
 15. august – Otto Merimaa, Eesti NSV partei- ja riigitegelane
 20. august – Fred Hoyle, Briti astronoom ja ulmekirjanik
 22. august – Raimond Isok, eesti spordipedagoog
 23. august – Jyri Kork, eesti kirjanik
 24. august – Roman Matsov, Eesti dirigent
 25. august – Aaliyah, USA laulja ja näitleja
 29. august – Heino Puhvel, eesti kirjandusteadlane
 2. september – Christiaan Barnard, Lõuna-Aafrika südamekirurg
 7. september – Spede Pasanen, soome näitleja
19. september – Paul Kenkmann, eesti sotsioloog
3. oktoober – Lembit Sibul, eesti humorist
11. oktoober – Enn Roose, eesti majandusteadlane
13. oktoober – Rein Zupping, eesti neuroloog
15. oktoober – Karl Burman noorem, eesti kunstnik
21. oktoober – Ants Kallikorm, eesti biokeemik
23. oktoober – Laine Peep, eesti raamatukogutegelane
30. oktoober – Harri Otsa, eesti helilooja
31. oktoober – Leo Gens, Eesti arhitektuuriajaloolane
 3. november – Ernst Gombrich, Austria kunstiajaloolane
 10. november – Ken Kesey, USA kirjanik
13. november – Rasmus Kangropool, eesti arhitektuuriajaloolane
 21. november – Madis Hint, eesti ajakirjanik
 27. november – Nils-Aslak Valkeapää, saami kirjanik ja muusik
 15. november – Ain Kalmus, eesti kirjanik
 29. november – Viktor Astafjev, vene kirjanik
 29. november – George Harrison, inglise muusik
 16. detsember – Stefan Heym, saksa kirjanik
 16. detsember – Villy Sørensen, taani kirjanik
 20. detsember – Léopold Sédar Senghor, Senegali kirjanik ja poliitik
 21. detsember – Thomas Sebeok, USA semiootik
 25. detsember – Minna Klement, eesti põllumajandustegelane

 Nobeli auhinnad 
füüsika – Eric Allin Cornell, Wolfgang Ketterle, Carl Edwin Wieman
keemia – William Knowles, Ryoji Noyori, Barry Sharpless
meditsiin – Leland Hartwell, Timothy Hunt, Paul Nurse
kirjandus – Vidiadhar Surajprasad Naipaul
rahu – ÜRO, Kofi Annan
majandus – George Akerlof, Michael Spence, Joseph Stiglitz

Viited

 2001